stanford-oval/wikipedia huggingface dataset:
Xserve
Xserve G5

Uudelleensuunniteltu Xserve G5-palvelin julkaistiin 6. tammikuuta 2004 ja se käytti yhtä tai kahta 64-bittistä 2 GHz:n PowerPC 970 -suoritinta. PC-3200-tyypin keskusmuistia tuettiin 8 Gt:een saakka. Liitettävyys toteutettiin yhdellä etupaneelissa sijaitsevalla FireWire 400 ja kahdella takapaneelin FireWire 800 -porteilla sekä kahdella USB 2.0, yhdellä RS-232 ja kahdella gigabitin Ethernet-liitännöillä. Koneen sisältä löytyi 64-bittiset, 133 MHz:n ja 100 MHz:n nopeudella toimivat PCI-X-korttipaikat. Etupaneeli ja kelkaton CD-ROM-asema lainattiin edellisestä Xserve G4 -mallista. DVD-ROM/CD-RW-asema oli hankittavana lisävarusteena. Alun perin suunnitelluista neljästä SATA-kiintolevypaikoista toteutettiin vain kolme, sillä neljättä tarvittiin järjestämään jäähdytyksen vaatima ilmanvaihto.
Saatavilla oli kaksi kokoonpanoa: yksisuorittiminen, 512 Mt:n keskusmuistilla varustettu malli maksoi 2 999 dollaria ja kaksiprosessorinen 1 Gt:n muistilla 3 999 dollaria. 3. tammikuuta 2005 kaksiytimiset Xserve G5 -mallit päivitettiin käyttämään 2,3 GHz:n suorittimia.
Intel Xserve

Intel-pohjaiset Xserverit julkaistiin 7. elokuuta 2006. Ne käyttävät 2 GHz, 2,66 GHz tai 3 GHz -nopeuksisia Intel Xeon "Woodcrest" -suorittimia, FB-DIMM DDR2 -tyyppistä keskusmuistia, ATI Radeon X1300 -näytönohjaimia ja sisältävät kiintolevytilaa enintään 2,25 Tt.
Lisälaitteet > Xserve Cluster Node

10. helmikuuta 2003 Apple julkaisi Xserve G4 -palvelimen rinnalle asennettavan, edullisemman version samasta palvelimesta. Laitteiden avulla rakennetaan useita palvelintietokoneita sisältävä klusteri, jonka laskentateho on moninkertainen sen sisältämiin laskentayksikköihin verrattuna. Ensimmäinen Xserve Cluster Node sisälsi kaksi 1,33 GHz:n suoritinta ja yhden kovalevypaikan, eikä siinä ollut optista asemaa, näytönohjainta eikä verkkokorttia. Xserve G5:n julkaisun yhteydessä julkaistiin uusi klusteriyksikkö, jossa oli kaksi G5-suoritinta. Molemmat mallit maksoivat 2999 dollaria.
Lisälaitteet > Xserve RAID

Xserve RAID on RAID-tekniikkaa tukeva 3U-kokoinen kiintolevy-yksikkö, joka voidaan liittää Xserve-palvelimeen. Laitteeseen voidaan sijoittaa enintään 14 UATA-kiintolevyä. 500 GT:n kiintolevyillä täytetyn Xserve RAID -yksikön tallennuskapasiteetti on 7 teratavua. Yksikössä on kaksi RAID-ohjainta, joista kumpikin ohjaa itsenäisesti seitsemää kiintolevyä. Laitteessa on molemmille ohjaimille yhteinen jäähdytys- ja virransyöttöjärjestelmä sekä kaksi valokuituliitäntää tiedonsiirtoa, 10/100 Ethernet -liitäntä ylläpitoa ja sarjaportti UPS-liitäntää varten.
Järjestelmä toimii alustariippumattomasti ja sitä voidaan käyttää myös ilman Xserve-palvelinta. Laitteen mukana toimitetaan Java-pohjaiset ylläpitotyökalut, joilla laitetta voidaan käyttää kasvattamaan esimerkiksi Solaris-, Windows tai Linux-pohjaisten palvelinten tai videotyöasemien tallennuskapasiteettia.
Xserve RAID julkaistiin 2. huhtikuuta 2003. Laajuudesta ja lisävarusteista riippuen yksiköiden hinnat vaihtelevatmilloin? 5 999 ja 12 999 dollarin välillä.
Aiheesta muualla

Kuvia tai muita tiedostoja aiheesta Xserve Wikimedia Commonsissa
Palvelinmallisto Applen sivuilla
Apple-palvelinten dokumentaatio
Apple Macintosh
| --- | --- |
Compact Macintosh (Classic):   Macintosh 128K  Macintosh 512K  Macintosh 512Ke  Macintosh Plus  Macintosh SE SE FDHD  Macintosh SE/30  Macintosh Classic  Macintosh Classic II  Macintosh Color Classic  Macintosh Color Classic II 
II:   Macintosh II  Macintosh IIx  Macintosh IIcx  Macintosh IIci  Macintosh IIfx  Macintosh IIsi  Macintosh IIvi  Macintosh IIvx 
LC:   Macintosh LC  Macintosh LC II  Macintosh LC III  Macintosh LC III+  Macintosh LC 475  Macintosh LC 520  Macintosh LC 550  Macintosh LC 575  Macintosh LC 580  Macintosh LC 630 
Centris/Quadra:   Centris 610  Centris 650  Centris 660AV  Quadra 605  Quadra 610  Quadra 630  Quadra 650  Quadra 660AV  Quadra 700  Quadra 800  Quadra 840AV  Quadra 900  Quadra 950 
Power Macintosh:   Power Macintosh 4400  Power Macintosh 5200 LC  Power Macintosh 5260 LC  Power Macintosh 5400  Power Macintosh 5500  Power Macintosh 6100  Power Macintosh 6200  Power Macintosh 6300  Power Macintosh 6400  Power Macintosh 6500  Power Macintosh 7100  Power Macintosh 7200  Power Macintosh 7300  Power Macintosh 7500  Power Macintosh 7600  Power Macintosh 8100  Power Macintosh 8200  Power Macintosh 8500  Power Macintosh 8600  Power Macintosh 9500  Power Macintosh 9600  Power Macintosh G3  Power Macintosh G4 Cube  Power Macintosh G4  Power Macintosh G5 
Muut mallit:   XL  Portable  Performa  TV  Twentieth Anniversary Macintosh  iMac  eMac  Mac mini  Mac Pro 
Kannettavat:   PowerBook PowerBook 100  iBook  MacBook  MacBook Air  MacBook Pro 
Palvelimet:   Apple Network Server  Apple Workgroup Server Workgroup Server 9150  Xserve 
Muuta:  Luettelo Macintosh-malleista
Käyttöjärjestelmät:   Mac OS  macOS 
Ensimmäisen...
...ja toisen sukupolven Xserve G4 -palvelimet
09/14 2007

| 09/14 2007 Danger |
| --- | --- | --- |

EP-levyn tiedot
 Julkaistu: 19. marraskuuta 2007
 Tyylilaji: house electro synthwave
 Levy-yhtiö: Ekler'o'shock
Dangerin muut julkaisut
|   | 09/14 2007 2007 | 09/16 2007 2009 |
09/14 2007 on ranskalaisen elektronisen musiikin artistin Dangerin EP-levy, joka julkaistiin 19. marraskuuta 2007. Se on Dangerin debyyttialbumi.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | 11h30 | 3.40 |  |  |  |  |  |  |  |
| 2. | 11h30 (DatA Remix) | 4.31 |  |  |  |  |  |  |  |
| 3. | 14h54 | 4.51 |  |  |  |  |  |  |  |
| 4. | 19h11 | 5.54 |  |  |  |  |  |  |  |
08/15 (elokuvasarja)

08/15 on saksalainen kolmen elokuvan sarja, joka pohjautuu Hans Hellmut Kirstin romaanitrilogiaan 08/15. Elokuvat on ohjannut Paul May.
08/15 II osan Ukrainaan sijoittuvia ulkokohtauksia kuvattiin vuoden 1955 alussa Jämijärvellä.
Elokuvat

08/15 (1954)
08/15 II osa (1955)
08/15 III osa: Kotiinpaluu (1955)
Talent Suomi (6. tuotantokausi)

Talent Suomen kuudes tuotantokausi alkoi 2. helmikuuta 2020 MTV3-kanavalla. Tuomareina toimivat Jorma Uotinen, HP Parviainen, Ernest Lawson, Krista Siegfrids (alkukarsinnat/finaali), Erika Vikman (1. ja 2. semifinaalit) ja Jannika B (3. semifinaali). Kauden juonsi Mikko Leppilampi. Helsingin Arabianrannassa kuvattu kausi oli ensimmäinen MTV3-kanavalla esitetty, ja pääpalkinto oli aiempien kausien tapaan 30 000 euroa. Kauden voitti 10–19-vuotiaista voimistelijoista muodostunut akrobatiaryhmä Akrotaiturit.
Edellisestä kaudesta poiketen käytössä ei ollut vierailevaa tuomaria ja vakituisia tuomareita oli ensimmäistä kertaa neljä; lisäksi koko tuomaristo ja juontaja vaihdettiin. Ensimmäistä kertaa tuomarit saattoivat myös valita yhden semifinaaliesityksistä finaaliin yhteisellä päätöksellään painaa esitykselle kultaista summeria yleisöäänistä riippumatta.
Maaliskuussa 2020 aloitetuilla koronaviruspandemian aiheuttamilla toimenpiteillä oli merkittäviä vaikutuksia samaan aikaan toteutettuihin suoriin semifinaali- ja finaalilähetyksiin, mukaan lukien lähetysten toteuttaminen kokonaisuudessaan ilman studioyleisöä sekä useiden kilpailijoiden vetäytyminen kilpailusta.
Alkukarsinnat

Kuusi alkukarsintajaksoa nauhoitettiin 25. syyskuuta – 5. lokakuuta 2019 Angelin studiolla Helsingissä, ja jaksot esitettiin MTV3-kanavalla sunnuntaisin 2. helmikuuta – 8. maaliskuuta kello 19.30–21.00 tullen katsottaviksi suoratoistopalvelu mtv:ssä esityssunnuntaisin keskiyön jälkeen. Erillistä karsintajaksoa alkukarsinnoista jatkoon edenneistä semfinaaleihin jatkaviin ei ollut, sen sijaan semifinaaleihin jatkavat esitykset paljastettiin viimeisen alkukarsintajakson päätteeksi.
Suorat lähetykset

Tuomarit valitsivat alkukarsinnoista tuomareiden ja juontajan viiden kultaisella summerilla semifinaaleihin ilman karsintavaihetta edenneiden esitysten lisäksi 19 esitystä kolmeen suoraan semifinaalilähetykseen, joista kustakin kaksi esitystä eteni finaaliin yleisöäänillä ja yksi joko tuomareiden yhteisellä päätöksellä painaa esitykselle kultaista summeria tai valitsemalla yleisöäänin kolmanneksi ja neljänneksi sijoittuneiden väliltä.
Koronaviruspandemia aiheutti merkittäviä muutoksia suorien lähestysten toteutukseen: 12. maaliskuuta ilmoitettiin, että hallituksen ja THL:n suositusten mukaisesti studioyleisö perutaan tulevista lähetyksistä. Lisäksi Krista Siegfrids joutui semifinaalien ajaksi kahden viikon karanteeniin ulkomailla oleskelun takia, jolloin häntä tuurasivat laulajat Erika Vikman ensimmäisessä ja toisessa ja Jannika B kolmannessa semifinaalissa. 17. maaliskuuta cheerleading-joukkue Funky Team Blacbackz ilmoitti vetäytyvänsä kilpailusta. 18. maaliskuuta MTV ilmoitti asettavansa yksittäisen esiintyjäryhmän enimmäismääräksi 10 henkilöä, jonka takia myös Leticia-kuoro vetäytyi ja akrobatiaryhmä Akrotaiturit ja tanssiryhmä StepUp Juniors pienensivät ryhmäkokonsa tuleviin esityksiinsä. Lisäksi vatsastapuhuja Rasmus Koskinen ja hiekkataiteilija Daria Jokinen vetäytyivät kilpailun eri vaiheissa pandemian takia.
Suorat lähetykset > Semifinaalien yhteenveto

Eteni semifinaaliin kultaisella summerilla |   Eteni finaaliin yleisöäänillä |   Eteni finaaliin kultaisella summerilla

Mikäli kultaista summeria ei käytetty:

 Tuomarin ääni |   Eteni finaaliin tuomariäänillä / Tuomareiden äänet menivät tasan, eteni finaaliin kolmantena yleisöäänissä |   Putosi tuomariäänillä / Tuomareiden äänet menivät tasan, putosi neljäntenä yleisöäänissä
Suorat lähetykset > Semifinaalien yhteenveto > Ensimmäinen semifinaali

Ensimmäinen semifinaali esitettiin suorana sunnuntaina 15. maaliskuuta kello 19.30–21.00.
| Järjestys | Kilpailija | Kyky | Tulos |
| --- | --- | --- | --- |
| 1 | DCA Ensemble | Jazztanssiryhmä | Putosi |
| 2 | Herra Koskinen | Moottorisahajonglööri | Putosi |
| 3 | Markus Tervo | Taikuri | Putosi |

| 4 | Akrotaiturit | Akrobatiaryhmä | Jatkossa yleisöäänillä |
| 5 | Wilhelmiina & Lucky | Koiratanssi | Putosi |
| 6 | Mikko Heikinpoika | Musiikintekijä | Putosi |

| 7 | MDD (Men Don't Dance)  | Katutanssiryhmä | Jatkossa kultaisella summerilla |

| 8 | Veronika Istomina | Laulaja | Jatkossa yleisöäänillä |
Suorat lähetykset > Semifinaalien yhteenveto > Toinen semifinaali

Toinen semifinaali esitettiin suorana sunnuntaina 22. maaliskuuta kello 19.30–21.00.
| Järjestys | Kilpailija | Kyky | Tulos |
| --- | --- | --- | --- |
|  | Leticia  | Kuorolaulu | (Vetäytyi koronatilanteen takia, tilalle tanssija Elissa Elo) |
| 1 | Elissa Elo | Tanssija | Putosi |
| 2 | Stefan ja Maria | Paritanssi | Putosi |
| 3 | Firelady Tintti Mikkonen  | Tulitaiteilija | Putosi |

| 4 | Leevi Lehtonen | Tanssija | Jatkossa yleisöäänillä |

| 5 | Rasmus Koskinen | Vatsastapuhuja | Jatkossa yleisöäänillä |
| 6 | Elo Umukoro | Laulaja | Putosi |

| 7 | Juho Kuusi | Lavarunous | Jatkossa kultaisella summerilla |
|  | Funky Team Blacbackz | Cheerleading | (Vetäytyi koronatilanteen takia) |
↑  Vetäytyi ennen finaalia koronaviruspandemian takia.
Suorat lähetykset > Semifinaalien yhteenveto > Kolmas semifinaali

Kolmas semifinaali esitettiin suorana sunnuntaina 29. maaliskuuta kello 19.30–21.00.
| Järjestys | Kilpailija | Kyky | Tuomareiden äänet> Uotinen | Tuomareiden äänet> Jannika B | Tuomareiden äänet> Parviainen | Tuomareiden äänet> Lawson | Tulos |
| --- | --- | --- | --- | --- | --- | --- | --- |
| 1 | Xenia & Afrodisiac  | Tanssiryhmä |  |  |  |  | Putosi |

| 2 | Aino | Tankotanssija |  |  |  |  | Jatkossa yleisöäänillä |
| 3 | Aapo Rautio  | Ilmakitaristi |  |  |  |  | Putosi |
| 4 | Pipsa Ilpala | Jalkajonglööri |  |  |  |  | Putosi |

| 5 | Clarissa Grönstrand | Laulaja |  |  |  |  | Pudotettu tuomariäänillä |

| 6 | StepUp Juniors | Tanssiryhmä |  |  |  |  | Jatkossa tuomariäänillä |

| 7 | Pekka Niemi | Viulisti |  |  |  |  | Jatkossa yleisöäänillä |
|  | Daria Jokinen | Hiekkataiteilija |  |  |  |  | (Vetäytyi koronatilanteen takia) |
↑  Tuomariäänten enemmistön takia Jannika B:n äänestysaietta ei paljastettu.
Suorat lähetykset > Finaali

Finaali esitettiin suorana sunnuntaina 5. huhtikuuta kello 19.30–21.00. Voittajan lisäksi paljastettiin kolme seuraavaksi parhaiten sijoittunutta ilman keskinäistä sijoittumistaan.
| Järjestys | Kilpailija | Kyky | Tulos |
| --- | --- | --- | --- |

| 1 | Pekka Niemi | Viulisti | Sijoittui neljän parhaan joukkoon |
| 2 | StepUp Juniors | Tanssiryhmä | Ei sijoittunut |

| 3 | Aino | Tankotanssija | Sijoittui neljän parhaan joukkoon |
| 4 | Leevi Lehtonen | Tanssija | Ei sijoittunut |
| 5 | Akrotaiturit | Akrobatiaryhmä | Voittaja |
| 6 | Juho Kuusi | Lavarunous | Ei sijoittunut |
| 7 | Veronika Istomina | Laulaja | Ei sijoittunut |

| 8 | MDD (Men Don't Dance) | Katutanssiryhmä | Sijoittui neljän parhaan joukkoon |
Katsojaluvut

Kauden avausjakso menestyi keskikatsojamäärässä parhaiten yltäen kanavan viikon toiseksi katsotuimmaksi lähetykseksi, ja kauden kaikki jaksot kolmatta semifinaalia lukuun ottamatta olivat kymmenen katsotuimman joukossa.
| Jakso | Esityspäivä | Jakson nimi | Tietoa jaksosta | Keskikatsojamäärä |
| --- | --- | --- | --- | --- |
| 1 | 2.2.2020 | Leuat loksauttava startti | Ensimmäinen karsintajakso Jatkoon eteni kahdeksan esitystä. | 762 000 |
| 2 | 9.2.2020 | Suoraan sydämeen | Toinen karsintajakso Jatkoon eteni seitsemän esitystä. | 553 000 |
| 3 | 16.2.2020 | Iloisia yllätyksiä | Kolmas karsintajakso Jatkoon eteni seitsemän esitystä. | 536 000 |
| 4 | 23.2.2020 | Kilpailu kovenee | Neljäs karsintajakso Jatkoon eteni kuusi esitystä. | 509 000 |
| 5 | 1.3.2020 | Leuat loksahtavat | Viides karsintajakso Jatkoon eteni kahdeksan esitystä. | 553 000 |
| 6 | 8.3.2020 | Kohti semifinaaleja | Kuudes karsintajakso Jakson lopussa paljastettiin semifinaaleihin jatkavat esitykset. | 517 000 |
| 7 | 15.3.2020 | Panokset kovenee | Ensimmäinen semifinaali | 620 000 |
| 8 | 22.3.2020 | Jännitys tiivistyy | Toinen semifinaali | 592 000 |
| 9 | 29.3.2020 | Kaikki peliin | Kolmas semifinaali | 442 000 |
| 10 | 5.4.2020 | Odotettu finaali | Finaali | 633 000 |
Aiheesta muualla

Ohjelman nettisivut (Arkistoitu – Internet Archive)
Šveicarija

Šveicarija on kylä Jonavan kunnallispiirissa, Kaunasin läänissä, keskisessä Liettuassa. Vuonna 2001 kylässä asui 848 asukasta. Kylän nimi tarkoittaa liettuaksi Sveitsiä.
Kylän sijainti kartalla
Kuvia

Tienviitta kylään.
Kylän keskustaa.
Muistomerkki.
Aiheesta muualla

Kuvia tai muita tiedostoja aiheesta Šveicarija Wikimedia Commonsissa
Kaunasin lääni
| --- | --- |
Kunnat:  Birštonasin kunta • Jonavan kunnallispiiri • Kaunasin kaupunkikunta • Kaunasin kunnallispiiri • Kaišiadorysin kunnallispiiri • Kėdainiain kunnallispiiri • Prienain kunnallispiiri • Raseiniain kunnallispiiri
Kaupungit:  Birštonas • Jonava • Kaunas • Garliava • Vilkija • Ežerėlis • Kaišiadorys • Žiežmariai • Kėdainiai •  Prienai • Jieznas • Raseiniai • Ariogala
Kauppalat:  Akademija (Kaunas) • Karmėlava • Rumšiškės • Žasliai • Kruonis • Josvainiai • Šėta • Krakės • Akademija (Kėdainiai) • Dotnuva •  Balbieriškis • Veiveriai • Pakuonis • Viduklė • Girkalnis • Nemakščiai • Šiluva • Betygala
Kylät:  Birštono Vienkiemis • Kernuvės • Bučiūnai • Siponys • Geležūnai • Jundeliškės • Škėvonys • Naudžiūnai • Žemaitkiemis (Birštonas) • Upninkai • Šveicarija • Užusaliai • Bukonys • Kuigaliai • Šilai • Išorai • Domeikava • Raudondvaris • Neveronys • Ringaudai • Šlienava • Vilainiai • Vainotiškiai • Pelėdnagiai • Labūnava • Pravieniškės II • Gudiena • Stasiūnai • Dovainonys • Pravieniškės • Stakliškės • Išlaužas • Skriaudžiai • Geruliai • Mauručiai • Paliepiai • Gyliai (Raseiniai) • Norgėlai
Ympäristökemia

Ympäristökemia, toiselta nimeltään ekologinen kemia, on monihaarainen, luonnontieteellinen tutkimusalue, joka tutkii kemiallisten aineiden leviämistä, konversiota ja vaikutuksia elollisessa ja elottomassa luonnossa. Siinä tutkitaan sekä aineita luonnollisista lähteistä, kuten esimerkiksi tulivuorista (kaasut) ja organismeista (myrkyt), että ihmisten aikaan saamista (antropologisista) lähteistä, kuten liikenteestä, teollisuuden prosesseista ja lannoitteista.
Historia

Ympäristökemiasta tuli Saksassa itsenäinen tutkimusalue 1960-luvun loppupuolella, suurten alkavien ympäristönsuojelukeskustelujen lomassa. Silloin tätä uutta tutkimusalaa edusti kemisti Friedhelm Korte, joka nimesi sen myös ökologiseksi kemiaksi. Monet alan sisällöt tosin ulottuvat ökotoxikologiaan (engl. environmental), joka syntyi samaan aikaan kuin ympäristökemia.
Ympäristökemian osa-alueet

Tutkimuksen painopisteitä ympäristökemiassa ovat mm.
Aineiden muuttaminen (konversio) ympäristössä (maaperä, vesi, ilma)
Ympäristökemikaalien kuljettaminen, eli levittäminen
Ympäristökemikaalien tai niiden hajoamistuotteiden vuorovaikutus, eli vaikutus ympäristöön (ihmiset, eläimet, kasvit, jne.)
Alan rajojen ylittävän aiheellisuuden takia ympäristökemia on vahvassa vuorovaikutussuhteessa muiden tieteenalojen, kuten esimerkiksi biologian, ekologian, meteorologian ja kemian kanssa.
Menetelmät

Analyysimenetelmät vastaavat suurelta osin niitä menetelmiä, joita käytetään ympäristöanalytiikassa, eli analyyttisessä kemiassa, biokemiassa ja ekotoksikologiassa.
1. deild

| 1>  deild |
| --- | --- |
 Meneillään oleva kausi 1. deild 2019 
Laji:  Jalkapallo
Maa(t):   Färsaaret
Perustettu:  1976
Joukkueita:  10
Hallitseva mestari:  Skála ÍF (2015)
Eniten mestaruuksia:  B36 Tórshavn II (12)
Ylempi taso:  Effodeildin
Alempi taso:  2. deild
Sivusto:  Palloliiton sivusto
1. deild on Färsaarten jalkapallon toiseksi korkein sarjataso. Se on perustettu vuonna 1976. Sitä hallinnoi Färsaarten jalkapalloliitto.
Joukkueet kaudella 2016

AB Argir II
B71 Sandoy
EB/Streymur II
FF Giza/FC Hoyvík
HB Tórshavn II
KÍ Klaksvík II
NSÍ Runavík II
FC Suðuroy
07 Vestur
Vikingur II
Ympäristökanta

Ympäristökanta on topologiassa sellainen kokoelma annetun pisteen ympäristöjä, että jokainen kyseisen pisteen ympäristö sisältää osajoukkonaan jonkin ympäristökantaan kuuluvan joukon. Toisin sanoen, jos X on topologinen avaruus ja  a\in X jokin sen piste, kokoelma  \mathbb {B}  on a:n ympäristökanta, jos jokainen a:n ympäristö sisältää jonkin  \mathbb {B} :n jäsenen.
Esimerkkejä

Jos  \mathbb {B}  on avaruuden X kanta ja jos  a\in X, niin kaikki avaruuden kantaan kuuluvat joukot, joihin piste a sisältyy, muodostavat a:n erään ympäristökannan.
Jos X on metrinen avaruus, pisteen a erään ympäristön muodostavat avoimet pallot B(a,r), r > 0 eli joukot  {x\in X|d(a,x)<r}.  Toisen, suppeamman ympäristökannan muodostavat ne a-keskiset avoimet pallot, joiden säde on muotoa 1/n, missä n on kokonaisluku.
N1-avaruudet

Jos topologisen avaruuden jokaisella pisteellä on numeroituva ympäristökanta, avaruutta sanotaan N1-avaruudeksi.  Muun muassa kaikki metristyvät avaruudet ovat N1-avaruuksia.
Historiaa

Hausdorffin vuonna 1914 esittämä topologisen avaruuden määritelmä perustui ympäristökannan, ei avoimen joukon käsitteeseen. (Itse asiassa hänen määritelmänsä edellytti nykyisestä poiketen myös, että millä tahansa kahdella avaruuden pisteellä piti olla erilliset ympäristöt. Nykyisessä topologisen avaruuden määritelmässä tätä ei välttämättä edellytetä, mutta monet tärkeimmät avaruudet toteuttavat myös sen, ja niitä sanotaan Hausdorff-avaruuksiksi.)
19521 Chaos

| 19521 Chaos |
| --- | --- |
 1998 WH24 
 Maan Kuun, Tritonin, Cereksen ja monien transneptunisten kohteiden (mukaan lukien Chaos) kokovertailu
Löytäminen
Löytäjät:  Deep Ecliptic Survey
Löytöaika:  19. marraskuuta 1998
Kiertoradan ominaisuudet
Keskietäisyys Auringosta:  45,82 AU
Pienin etäisyys Auringosta:  41,06 AU
Suurin etäisyys Auringosta:  50,58 AU
Eksentrisyys:  0,104
Kiertoaika Auringon ympäri:  113289 päivää  310,17 vuotta
Inklinaatio:  12,02°
Fyysiset ominaisuudet
Päiväntasaajan halkaisija:  745 km
Pyörähdysaika:  ? h
19521 Chaos on transneptuninen kohde, eli pikkuplaneetta, joka kiertää Aurinkoa Neptunusta kauempana. Kohde kuuluu Kuiperin vyöhykkeeseen ja cubewanoihin. Chaos löydettiin Deep Ecliptic Surveyllä vuonna 1998. Nimensä pikkuplaneetta sai kreikkalaisen mytologian alkutilan Khaoksen eli kaaoksen mukaan. Ennen nimeämistään kohde tunnettiin tunnuksella 1998 WH24.
Chaosin rata  (sinisellä) verrattuna uloimpien planeettojen, Jupiter, Saturnus, Uranus ja Neptunus ratoihin (punaisella).
Yö on pitkä

| Yö on pitkä |
| --- | --- |
 Elokuvan juliste.
Ohjaaja:  Aarne Tarkas
Käsikirjoittaja:  Matti Kassila Aarne Tarkas
Tuottaja:  Aarne Tarkas
Säveltäjä:  Olli Häme
Kuvaaja:  Osmo Harkimo
Leikkaaja:  Allan Wallenius
Lavastaja:  Osmo Osva
Pääosat:  Jussi Jurkka Mirja Karisto Åke Lindman Kaarlo Halttunen
Valmistustiedot
Valmistusmaa:  Suomi
Tuotantoyhtiö:  Junior-Filmi
Ensi-ilta:  1952
Kesto:  115 min
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Yö on pitkä on Aarne Tarkaksen ohjaama elokuva vuodelta 1952 ja hänen esikoisohjauksensa. Käsikirjoituksen tekivät yhdessä Tarkas ja Matti Kassila. Tarina kuvaa yli varojensa eläviä rikoksen teille eksyviä nuoria. Tapahtumien taustoja kuvataan takaumina.
Näyttelijät

| 0 | 1 | 2 |
| --- | --- | --- |
|  Jussi Jurkka  | … |  pankkivirkailija Jussi Virta   |
|  Mirja Karisto  | … |  ravintolalaulaja Rita Sten   |
|  Åke Lindman  | … |  pankkivirkailija Åke Strandberg   |
|  Kaarlo Halttunen  | … |  komisario Laine   |
|  Kaisu Leppänen  | … |  Ritan äiti   |
|  Emmi Jurkka  | … |  Jussin äiti   |
|  Henake Schubak  | … |  johtaja Strömmer   |
|  Rolf Labbart  | … |  luutnantti Halme   |
|  Tauno Majuri  | … |  Ritan isä, majuri   |
|  Jalmari Parikka  | … |  silminnäkijä   |
|  Sirkka Lehto  | … |  pankkivirkailija   |
|  Eino Jurkka  | … |  Jussin isä, lehtori   |
|  Eva Gyldén  | … |     |
|  Heimo Lepistö  | … |  poliisi   |
|  Pentti Irjala  | … |  ahvenanmaalainen laivuri   |
|  Veikko Sorsakivi  | … |     |
|  Rauno Kuosmanen  | … |  asiapoika   |
|  Eero Leväluoma  | … |  ravintoloitsija   |
|  Paavo Hukkinen  | … |  everstiluutnantti   |
|  Kaarlo Wilska  | … |  puliukko   |
|  Antero Ruuhonen  | … |  nuori rikollinen   |
|  Sirkka Breider  | … |  nainen juhlissa / nainen ravintolassa   |
|  Olli Häme  | … |  kuuluttaja   |
|  Marita Nordberg  | … |  nainen ravintolassa   |
|  Saulo Haarla  | … |  mies ravintolassa   |
|  Arno Carlstedt  | … |  mies ravintolassa   |
|  Jorma Weneskosken orkesteri  | … |     |
|  Osmo Harkimo  | … |  etsivä   |
|  Juhani Kumpulainen  | … |  poliisi   |
Tuotanto

Junior-Filmi teki vain kaksi tuotantoa, joista tämä on jälkimmäinen. Sen jälkeen yhtiö meni konkurssiin ja Tarkas siirtyi Fennada-Filmiin.
Tarkastushakemuksessa Tarkas luonnehti elokuvaa nuorison näköiseksi ja toivoi sille siksi verovapautusta. Sen elokuva sai kuitenkin vasta elokuvalautakunnassa.
Arviot

Aikalaisarviossa Olavi Veistäjä (Aamulehti) piti elokuvaa huonona nuorisoelokuvana mutta hyvänä jännityselokuvana: psykologisen pohjustus on heikkoa ja ”helppohintaista”, mutta rikosten suunnittelussa ja toteutuksessa ote on kiinteää, johdonmukaista ja taitavaa.
Eräässä televisioesityksen kritiikissä elokuvan kerrontaa arvioidaan kömpelöksi, mutta sen katsotaan kuitenkin hyödyntävän mielenkiintoisella tavalla film noir -estetiikkaa. Myös musiikki saa kiitosta..